Οριακή διαφορά 0,2% μεταξύ της Νέας Δημοκρατίας και του ΣΥΡΙΖΑ δείχνει η νέα δημοσκόπηση της εταιρείας Metron - Analysis.

ADVERTISING

Το πιο αξιοσημείωτο στοιχείο της έρευνας για λογαριασμό του Έθνους της Κυριακής είναι η δημοσκοπική αιμορραγία της Χρυσής Αυγής μετά τη στυγνή δολοφονία του Παύλου Φύσσα από τον χρυσαυγίτη Γιώργο Ρουπακιά.

Ενδιαφέρον παρουσιάζουν και τα ευρήματα για τη σημαντική άνοδο της Δημοκρατικής Αριστεράς και του ΚΚΕ.

Συγκεκριμένα, η Νέα Δημοκρατία συγκεντρώνει ποσοστό 19,6% έναντι 19,8% που συγκεντρώνει ο ΣΥΡΙΖΑ.

Το ΠΑΣΟΚ συγκεντρώνει 4,8%, οι Ανεξάρτητοι Έλληνες 3,6%, η Χρυσή Αυγή 7,8%.

Η ΔΗΜΑΡ συγκεντρώνει ποσοστό 3,2% και το ΚΚΕ 4,6%.

Υπενθυμίζεται πως σε δημοσκόπηση της εταιρείας Pulse για λογαριασμό της εφημερίδας Ποντίκι στις 11 Σεπτεμβρίου η Χρυσή Αυγή κατέγραφε ποσοστό 15%.

Στην ερώτηση για τον καταλληλότερο πρωθυπουργό πρώτος με 32% έρχεται ο Αντώνης Σαμαράς και ακολουθεί με 15% ο Αλέξης Τσίπρας.

Ο Ευάγγελος Βενιζέλος συγκεντρώνει 3%, ο Πάνος Καμμένος 2%, ο Νίκος Μιχαλολιάκος 2% και ο Φώτης Κουβέλης 3%.

Πηγή: Έθνος της Κυριακής